Source: http://skolenie.slov-lex.sk/pravne-predpisy/SK/ZZ/2010/158/20100415.html
Timestamp: 2020-04-04 01:30:22+00:00

Document:
158/2010 Z.z. - Vyhláška Ministerstva zdravotníctva... - Slov-lex
158/2010 Z.z./
158/2010 Z. z.
z 23. marca 2010
o náležitostiach knihy omamných látok a o evidencii dokladov preukazujúcich príjem a výdaj omamných látok a psychotropných látok
Ministerstvo zdravotníctva Slovenskej republiky podľa § 30 ods. 4 zákona č. 139/1998 Z. z. o omamných látkach, psychotropných látkach a prípravkoch v znení zákona č. 468/2009 Z. z. (ďalej len „zákon“) ustanovuje:
Náležitosti knihy omamných látok
Náležitosti knihy omamných látok pre výdaj podľa § 9 ods. 1 písm. d) zákona obsahuje vzor knihy omamných látok uvedený v prílohe č. 1.
Náležitosti knihy omamných látok na činnosti podľa § 9 ods. 1 písm. a) až c) a e) až k) zákona obsahuje vzor knihy omamných látok uvedený v prílohe č. 2.
Evidencia dokladov preukazujúcich príjem omamných látok a psychotropných látok
Pri príjme omamných látok a psychotropných látok sa pre každý druh prijatej omamnej látky a psychotropnej látky evidujú doklady preukazujúce príjem omamných látok a psychotropných látok, ktoré obsahujú
dátum príjmu omamnej látky a psychotropnej látky,
názov omamnej látky a psychotropnej látky,
skupenstvo omamnej látky a psychotropnej látky,
veľkosť balenia s uvedením množstva omamnej látky a psychotropnej látky v hmotnostných, objemových alebo v kusových jednotkách,
prijaté množstvo omamnej látky a psychotropnej látky vyjadrené v počte balení,
meno a priezvisko dodávateľa alebo jeho obchodné meno,
meno, priezvisko a podpis osoby, ktorá osobne prijala omamnú látku a psychotropnú látku.
Pri príjme liekov s obsahom omamných látok a psychotropných látok sa pre každý druh prijatého lieku evidujú doklady preukazujúce príjem omamných látok a psychotropných látok, ktoré obsahujú
dátum príjmu lieku s obsahom omamných látok a psychotropných látok,
názov lieku s obsahom omamných látok a psychotropných látok,
kód lieku pridelený Štátnym ústavom pre kontrolu liečiv,
názov omamných látok a psychotropných látok,
liekovú formu lieku s obsahom omamných látok a psychotropných látok,
prijatý počet balení lieku s obsahom omamných látok a psychotropných látok,
meno, priezvisko a podpis osoby, ktorá osobne prijala liek s obsahom omamných látok a psychotropných látok.
Doklady preukazujúce príjem omamných látok a psychotropných látok a príjem liekov s obsahom omamných látok a psychotropných látok sa evidujú chronologicky.
Evidencia dokladov preukazujúcich výdaj omamných látok a psychotropných látok
Pri výdaji omamných látok a psychotropných látok sa pre každý druh prijatej omamnej látky a psychotropnej látky evidujú doklady preukazujúce výdaj omamných látok a psychotropných látok, ktoré obsahujú
dátum výdaja omamnej látky a psychotropnej látky,
vydané množstvo omamnej látky a psychotropnej látky vyjadrené v počte balení,
číslo dodávateľskej faktúry alebo číslo dodacieho listu, ak ide o poskytovateľa lekárenskej starostlivosti, číslo lekárskeho predpisu alebo objednávky,
meno a priezvisko objednávateľa alebo jeho obchodné meno,
meno, priezvisko a podpis osoby, ktorá osobne vydala omamnú látku a psychotropnú látku.
Pri výdaji liekov s obsahom omamných látok a psychotropných látok sa pre každý druh vydaného lieku s obsahom omamnej látky a psychotropnej látky evidujú doklady preukazujúce výdaj omamných látok a psychotropných látok, ktoré obsahujú
dátum výdaja lieku s obsahom omamných látok a psychotropných látok,
vydaný počet balení lieku s obsahom omamných látok a psychotropných látok,
číslo objednávky a dodávateľskej faktúry alebo dodacieho listu, ak ide o poskytovateľa lekárenskej starostlivosti, číslo lekárskeho predpisu alebo objednávky,
meno, priezvisko a podpis osoby, ktorá osobne vydala liek s obsahom omamných látok a psychotropných látok.
Ustanovenie odseku 2 sa nevzťahuje na výdaj liekov s obsahom omamných látok a psychotropných látok v lekárni; pri výdaji liekov s obsahom omamných látok a psychotropných látok v lekárni sa pre každý druh vydaného lieku s obsahom omamnej látky a psychotropnej látky považuje za doklad preukazujúci výdaj omamných látok a psychotropných látok lekársky predpis alebo objednávka.1)
Doklady preukazujúce výdaj omamných látok a psychotropných látok a výdaj liekov s obsahom omamných látok a psychotropných látok sa evidujú chronologicky.
Ak do 14. apríla 2010 boli v doterajšej knihe omamných látok vykonané zápisy, môže sa táto kniha omamných látok používať až do zapísania jej poslednej strany.
Príloha č. 1 k vyhláške č. 158/2010 Z. z.
KNIHA OMAMNÝCH LÁTOK
Príloha č. 2 k vyhláške č. 158/2010 Z. z.
§ 40 zákona č. 140/1998 Z. z. o liekoch a zdravotníckych pomôckach, o zmene zákona č. 455/19991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.
§ 1 Náležitosti knihy omamných látok
§ 2 Evidencia dokladov preukazujúcich príjem omamných látok a psychotropných látok
§ 3 Evidencia dokladov preukazujúcich výdaj omamných látok a psychotropných látok
Číslo: 158/2010 Z. z.
Názov: Vyhláška Ministerstva zdravotníctva Slovenskej republiky o náležitostiach knihy omamných látok a o evidencii dokladov preukazujúcich príjem a výdaj omamných látok a psychotropných látok
Dátum schválenia: 23.03.2010
Dátum vyhlásenia: 15.04.2010
Nachádza sa v čiastke: 65/2010

References: § 30
 § 9
 § 9

§ 40

§ 1

§ 2

§ 3